เลขาธิการคณะกรรมการการเลือกตั้ง ขอให้ประชาชนทยอยไปใช้สิทธิ์เลือกตั้งแต่ช่วงเช้า เพื่อป้องกันความแออัดในช่วงปิดลงคะแนน
เลขาธิการคณะกรรมการการเลือกตั้ง ขอให้ประชาชนทยอยไปใช้สิทธิ์เลือกตั้งแต่ช่วงเช้า เพื่อป้องกันความแออัดในช่วงปิดลงคะแนน พร้อมย้ำการเลือกตั้งใช้บัตรเลือกตั้งเพียงใบเดียวและกากบาทเลือกได้เพียงเบอร์เดียว เพื่อป้องกันไม่ให้เป็นบัตรเสียพันตำรวจเอก จรุงวิทย์ ภุมมา เลขาธิการคณะกรรมการการเลือกตั้ง หรือ กกต. กล่าวว่า ในวันนี้ 24 มีนาคม 2562 ซึ่งเป็นการเลือกตั้งสมาชิกสภาผู้แทนราษฎร หรือ ส.ส. โดยในส่วนของการเตรียมความพร้อมนั้น ขณะนี้หน่วยเลือกตั้งทั่วประเทศ จำนวน 92,500 หน่วย มีความพร้อมทุกด้านแล้ว เพื่อรองรับและอำนวยความสะดวกแก่ผู้มีสิทธิ์เลือกตั้ง ซึ่ง กกต. ได้ประสานสำนักงานตำรวจแห่งชาติเพื่อดูแลความปลอดภัยและอำนวยความสะดวกด้านการจราจรให้กับประชาชนที่ออกมาใช้สิทธิ์เลือกตั้ง เริ่มตั้งแต่เวลา 08.00 น. -17.00 น. ทั้งนี้เชื่อว่าจะไม่มีปัญหาความแออัดเช่นเดียวกับการเลือกตั้งล่วงหน้าเมื่อวันที่ 17 มีนาคมที่ผ่านมา เพราะ กกต. ได้กำหนดจำนวนผู้มีสิทธิ์เลือกตั้งแต่ละหน่วยเฉลี่ยประมาณหน่วยละ 800 คน แต่ก็ขอฝากเตือนให้ประชาชนทยอยมาใช้สิทธิ์เลือกตั้งตั้งแต่ช่วงเช้า เพื่อไม่ให้ไปคับคั่งในเวลา 17.00 น. และเน้นย้ำว่า การเลือกตั้งครั้งนี้ใช้บัตรเลือกตั้งเพียงใบเดียว และกากบาทได้เพียงเบอร์เดียวที่ตัดสินใจเลือก และห้ามต้องไม่ถ่ายรูปบัตรเลือกตั้งหรือทำให้บัตรชำรุดไม่เช่นนั้นจะมีความผิดทางอาญาเลขาธิการ กกต. กล่าวอีกว่า หลังปิดลงคะแนนเลือกตั้งในเวลา 17.00 น. เจ้าหน้าที่จะดำเนินการนับคะแนนในหน่วยเลือกตั้งนั้นทันที โดยคาดจะใช้เวลาประมาณ 4 ชั่วโมง จะแล้วเสร็จ ซึ่งประชาชนสามารถติดตามการนับคะแนนในเขตเลือกตั้ง   นั้นๆ ได้